《山行》
宋代·叶茵

舍棹入山村，山深树自繁。
短歌田舍乐，长揖野人尊。
苔老云生石，松高月闯门。
不闻名利语，太古一乾坤。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。